ศบค. แจงปมรพ.เอกชน งดตรวจโควิดชั่วคราว เหตุเตียงไม่พอรองรับผู้ป่วย ปัดน้ำยาขาดแคลน
ศบค. แจงปมรพ.เอกชน งดตรวจโควิดชั่วคราว เหตุเตียงไม่พอรองรับผู้ป่วย ปัดน้ำยาขาดแคลน 
ศบค. แจงปมรพ.เอกชน งดตรวจโควิดชั่วคราว เหตุเตียงไม่พอรองรับผู้ป่วย ปัดน้ำยาขาดแคลน
9 เม.ย. 2564

ผู้สื่อข่าวรายงานว่า วันนี้ (9 เม.ย.64)​ นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) เปิดเผยถึงกรณีมีรายงานข่าวกรณีโรงพยาบาลเอกชนงดรับตรวจหาเชื้อโควิด-19 เพราะน้ำยาตรวจหมดว่า น้ำยาตรวจหาเชื้อโควิด-19 ไม่ได้ขาดแคลน
แต่เนื่องจากเกณฑ์ที่กระทรวงสาธารณสุข (สธ.)​ กำหนดว่าเมื่อตรวจเจอผู้ติดเชื้อต้องแอดมิดในโรงพยาบาล จึงทำให้เตียงไม่เพียงพอรองรับผู้ป่วย ดังนั้นจึงไม่สามารถตรวจหาเชื้อต่อได้
ทั้งนี้ นายกรัฐมนตรีได้สั่งการให้ทางเลขาสมช. กรุงเทพมหานคร และปลัดสาธารณสุข หารือร่วมกัน และเบื้องต้นทางกทม.จะมีการจัดเตรียมเตียงไว้ 5,000 กว่าเตียง รวมถึงเตรียมโรงพยาบาลสนาม เช่น ที่บางขุนเทียน บางกอกอารีน่า และจัดเตรียมการกักตัวที่โรงแรม เป็นต้น